Ιωάννης Λαμπρούκος

Ο Ιωάννης Λαμπρούκος (12 Δεκεμβρίου 1913 - 11 Ιουνίου 1994) ήταν Έλληνας αξιωματούχος και κρατικός λειτουργός. Διαδραμάτισε σημαντικό ρόλο στην οικονομική ζωή της Ελλάδας από το 1946 έως το 1979.
μικρογραφία|Σύμβαση Ολυμπιακής Αεροπορίας με τον Αριστοτέλη Ωνάση. Ο Ιωάννης Λάμπρουκος παρών ως Γενικός Γραμματέας του Υπουργείου Συντονισμού (περ. 1956).

 Βιογραφία 
Γεννήθηκε στην Αθήνα σε οικογένεια οχτώ παιδιών. Σπούδασε στην ΑΣΟΕΕ. Ο ίδιος κατά τον Ελληνοϊταλικό πόλεμο πολέμησε, ως δεκανέας αρχικά και μετά ως έφεδρος ανθυπολοχαγός σε όλο το Μέτωπο από το 1940 ως το 1941, όπως εξάλλου και τα περισσότερα από τα αδέλφια του. Έκανε μετεκπαίδευση στο Παρίσι σε θέματα οργάνωσης και λειτουργίας κρατικών υπηρεσιών. Ο Ιωάννης Λαμπρούκος ξεκίνησε τη σταδιοδρομία του ως καθηγητής στις Μέσες Εμπορικές Σχολές (1935-1950) και αργότερα υπηρέτησε στο Υπουργείο Οικονομικών, καθώς και στο Γενικό Λογιστήριο του Κράτους, όπου και διετέλεσε Διευθυντής. Αργότερα μετακινήθηκε στο νεοσύστατο τότε Υπουργείο Συντονισμού (1947), όπου και του ανετέθη η οργάνωση και στελέχωση του. 

Υπήρξε ο κύριος μοχλός του Υπουργείου και διετέλεσε γενικός διευθυντής και παράλληλα, γενικός γραμματέας του υπουργείου Συντονισμού για πολλά χρόνια (από Μάρτιο του 1956 ως τον Νοέμβριο του 1963) στις κυβερνήσεις Κωνσταντίνου Καραμανλή και Γεωργίου Παπανδρέου. Επιπλέον, υπήρξε στενός συνεργάτης του Κωνσταντίνου Καραμανλή καθώς και συντάκτης και κειμενογράφος των περισσότερων ομιλιών του και οικονομικών προγραμμάτων του ως το 1963. Γενικά, ο Ιωάννης Λαμπρούκος είχε συνδέσει το όνομά του με όλες τις μεγάλες συμβάσεις και συμφωνίες για την οικονομική ανόρθωση της χώρας. Παράλληλα είχε διατελέσει πρόεδρος σε πολλούς δημόσιους οργανισμούς και Αναπληρωτής Πρόεδρος στο ΚΕΠΕ (1961-1967) με Πρόεδρο τον Ανδρέα Παπανδρέου τον οποίο είχε μετακαλέσει ο Κωνσταντίνος Καραμανλής από το Πανεπιστήμιο Μπέρκλεϊ, μετά από πρόταση του Ιωάννη Λαμπρούκου 

Συνέταξε την Απόρρητη έκθεση Λαμπρούκου (την οποία επί σειρά ετών δεν έδιναν στη δημοσιότητα οι κυβερνήσεις), ίσως το πλέον σημαντικό εργαλείο για την ενδεχόμενη ελληνική διεκδίκηση των σχετικών αποζημιώσεων από τη Γερμανία. Η Έκθεση εμπεριέχει αναλυτικά τα στοιχεία των οικονομικών σχέσεων Ελλάδας και Αρχών Κατοχής τα οποία αντλήθηκαν από το Λογιστήριο του Κράτους (Υπηρεσία Γ.Δ.Δ.Λ.Δ/νσεως VII, Τμήματος Α', Γραφείου 1ου) όπου υπηρετούσε και είχε την αρμοδιότητα και ευθύνη της τήρησης τους. Ξεκίνησε να τη συντάσσει από το 1944 αμέσως μετά τη λήξη της κατοχής και τελικά την παρέδωσε στον Κωνσταντίνο Καραμανλή το 1962. Ως το 1974 ήταν γενικός διευθυντής του υπουργείου Συντονισμού και παρέμεινε σύμβουλος ως το 1979 με την σύνδεση της Ελλάδας στις Ευρωπαίκες Κοινότητες

Ο Ιωάννης Λαμπρούκος απεβίωσε στις 11 Ιουνίου 1994, έχοντας αφήσει ελάχιστα περιουσιακά στοιχεία.
Το εργο του αναγνωριστηκε απο διεθνείς βιβλιογραφίες. Στις 31 Ιανουαρίου 2018, η Εθνικη Γερμανική Βιβλιοθήκη( Deutshe Nationalbibliothek) απηϋθυνε επίσημο αίτημα για την κατάθεση της Εκθεσης - βιβλιου  του , στο πλαισιο  της νόμιμης υποχρέωσης της για συλλογή και αρχειοθέτηση εκδόσεων.Επίσημη επιστολή Deutche Nationalbibliothek προς  τις εκδόσεις Alloste,31 Ιανουαρίου 2018.

 Παραπομπές 

International Register of Profiles, World Edition.
Λήμμα «John Lambroucos», σ. 417.
</ref>